projecte-aina/catalan_government_crawling huggingface dataset:
La despesa dels departaments responsables dels serveis públics fonamentals supera els nivells anteriors a la crisi
L'avantprojecte de Pressupostos de la Generalitat per a l'exercici 2019 s'ha presentat al Consell Executiu.
A fi de traslladar també als diputats els detalls de l'avantprojecte, el Govern té previst exposar-lo dimecres en una compareixença al Parlament.
"Un país de drets i oportunitats per a tothom"
La proposta de comptes públics reflecteix la voluntat del Govern d'avançar cap a una Catalunya més inclusiva, innovadora i sostenible.
En aquest sentit, s'incorpora per primer cop a l'anàlisi del context pressupostari un conjunt de 52 indicadors de benestar i progrés social.
Les mesures incloses a l'avantprojecte s'ordenen al voltant de 4 eixos:
Prosperitat compartida i sostenible
Democràcia i institucions més fortes
Rigor en les finances públiques
El context macroeconòmic és favorable.
Les estimacions per al 2019 apunten a un creixement del PIB català del 2,5%, per sobre de la mitjana espanyola (2,2%) i la de la zona euro (1,3%).
La taxa d'atur (en termes anuals) es redueix fins al 9,7% i es preveu la creació d'aproximadament 72.100 nous llocs de treball.
Per primera vegada des del 2008, la taxa d'atur a Catalunya es situa per sota del 10%.
Preveuen la posada en marxa del tercer tram de la Renda Garantida de Ciutadania
Tota la documentació de l'avantprojecte de Pressupostos de la Generalitat per al 2019.
El MNAC i l'Hospital Vall d'Hebron col·laboren en aquesta iniciativa pionera
El Museu Nacional d'Art de Catalunya (MNAC) i l'Hospital Vall d'Hebron col·laboraran per explorar la potencialitat de l'art com a eina perquè pacients i familiars gaudeixin de beneficis terapèutics i emocionals.
La iniciativa engega amb un projecte destinat a estudiar noves teràpies d'art en l'àmbit de la psicologia, en concret, amb dones que presenten un trastorn per estrès posttraumàtic d'origen cultural divers (immigrants o refugiades) i que pateixen situacions de vulnerabilitat social.
A través d'estratègies multidisciplinars, les pacients rebran tractament psicològic dividides en dos grups: un tindrà lloc a l'hospital i l'altre es traslladarà al MNAC per comprovar si el fet de ser tractades en un ambient no sanitari com és un museu millora la seva qualitat de vida i disminueix els símptomes que presenten.
Valor transversal i terapèutic de la cultura
El projecte conjunt de Vall d'Hebron i el Museu Nacional es basa en el model STAIR Therapy, segons el qual, per recuperar-se d'un trauma, és tan important la regulació emocional com treballar el funcionament interpersonal i incorporar recursos que millorin la percepció d'un mateix i la socialització.
L'aplicació de l'art en la salut ja ha donat resultats esperançadors amb pacients amb depressió o Alzheimer.
En funció dels resultats, l'experiència podrà ampliar-se a altres col·lectius, com pacients amb trastorn per dèficit d'atenció i hiperactivitat (TDAH) o autisme.
La iniciativa s'emmarca en un programa transversal recentment aprovat per l'ICS
Ja no cal que es desplacin fins a Lleida
Els estudiants del sistema educatiu andorrà que vulguin accedir a centres universitaris catalans podran fer les proves d'accés a la universitat específiques (PAU) a la Seu d'Urgell.
Fins ara, els estudiants que volien presentar-se a les PAU realitzaven les proves davant dels tribunals de la Universitat de Lleida, en la fase voluntària específica.
D'aquesta manera, es facilita el trasllat del alumnes d'Andorra per poder realitzar les proves.
Adreçat a estudiants que vulguin accedir a centres universitaris catalans
Consulta tota la informació sobre les PAU
El termini per participar-hi finalitza el 26 de febrer
La Generalitat ha convocat un concurs per cobrir 48 notaries de Catalunya que estan vacants.
El termini per inscriure's al concurs és del 12 al 26 de febrer.
Les notaries estan vacants per diversos motius: per jubilació, per haver quedat deserta en un concurs precedent o per trasllat del notari a una altra notaria.
El territori català es divideix en 34 districtes notarials diferents.
Per demarcacions, es divideixen en:
Les vacants estan repartides per tot el territori
Afecta 10 persones i ja s'han pres les mesures pertinents de vigilància i prevenció
S'ha detectat un brot de sarna a l'Hospital Sant Camil de Sant Pere de Ribes.
Afecta 10 persones: 1 pacient i 9 treballadors.
Des del Servei de Vigilància Epidemiològica s'està fent el seguiment del brot amb mesures exhaustives per a treballadors i pacients i tractament preventiu de les persones exposades.
La sarna o escabiosi es manifesta amb una erupció que produeix picor intensa.
El període d'incubació és de 2-6 setmanes i, en general, la transmissió és per contacte personal proper i prolongat amb la pell d'una persona afectada.
Institucions com llars d'avis, centres sociosanitaris, centres de persones discapacitades i l'entorn familiar són els àmbits on aquests brots es produeixen de manera més freqüent.
Quan es contrau per primer cop la sarna pot passar desapercebuda durant setmanes
Símptomes, diagnòstic, tractament...
Degut a un brot de salmonel·losi a França, Bèlgica i Luxemburg
L'Agència de Salut Pública de Catalunya (ASPCAT) ha rebut notificació de l'Agència Espanyola de Seguretat Alimentària i Nutrició (AESAN) de la retirada, per part de les autoritats sanitàries franceses, de fórmules infantils a base d'arròs associades a un brot de salmonel·losi a França, Bèlgica i Luxemburg.
Aquests productes han estat elaborats per una empresa espanyola, Laboratorios Ordesa, SL.
Tot i que no s'ha trobat cap resultat positiu a Salmonel·la poona, pel principi de precaució, s'ha procedit a la retirada del mercat de productes elaborats en les mateixes instal·lacions que el producte alertat.
Els productes i lots afectats són:
Com a mesura de precaució es recomana a aquells consumidors que tinguin a la seva llar qualsevol dels productes indicats anteriorment, s'abstinguin d'utilitzar-los i els retornin als punts de venda.
Per a més informació Laboratorios Ordesa, SL ha habilitat un número d'informació a disposició dels consumidors per a resoldre qualsevol dubte: 900180873 (horari d'atenció de 9 del mati fins les 18 hores).
Per precaució, s'han retirat del mercat productes elaborats en les mateixes instal·lacions que el producte alertat
Per als alumnes amb plaça en primera preferència, del 13 al 14 de febrer
Els alumnes que hagin aconseguit plaça en la primera opció de la preinscripció universitària poden formalitzar la matrícula del 13 al 14 de febrer al centre assignat.
En cas de no matricular-se durant aquest termini, l'estudiant perdrà la plaça.
La matrícula només és per a les set universitats públiques catalanes i la Universitat de Vic – Universitat Central de Catalunya.
La resta d'universitats privades i la UOC tenen processos de preinscripció i matrícula propis.
La matrícula es formalitza al centre que imparteix l'ensenyament en el qual has obtingut plaça.
Per conèixer el dia i l'hora en què l'has de fer, consulta la informació específica de l'ensenyament al web de la universitat.
La majoria d'universitats ofereixen l'automatrícula a Internet.
La matrícula només és per a les set universitats públiques catalanes i UVic – UCC
Nou accés, preinscripció i matrícula a graus
La millora dels sistemes de contenció ja han finalitzat
S'han finalitzat les obres de construcció de nous ampits i baranes a tots dos costats del pont i s'ha reobert al trànsit en els dos sentits de la circulació.
En un parell de setmanes, s'aplicarà l'última capa de paviment.
Amb un pressupost de 570.000 euros s'han fet millores de contenció en els 80 metres de longitud del pont.
S'han instal·lat nous ampits i baranes en els 80 metres del pont
Hi haurà 137 als tres parcs naturals de l'Alt Pirineu i Aran
S'ha començat la instal·lació dels 137 pals de cobertura per trucar al 112 als parcs naturals de l'Alt Pirineu i Aran (Parc Nacional d'Aigüestortes, Parc Natural de l'Alt Pirineu i Parc Natural del Cadí-Moixeró) i senders pirinencs.
Aquests pals indiquen punts on hi ha cobertura telefònica d'alguna operadora de telefonia per poder trucar al 112.
Estan situats en zones de poca o nul·la cobertura telefònica.
Cal recordar que per trucar al 112 cal cobertura d'alguna companyia telefònica, encara que no es tracti de la que hom té contractada.
Si no hi ha cobertura de cap operador telefònic, no es pot trucar al 112.
Els ciutadans que van a la muntanya, fan excursions o practiquen activitats que poden comportar un risc, podran conèixer a partir d'ara, a través d'aquestes senyalitzacions, les zones on hi ha cobertura telefònica per poder trucar al 112.
Disposen d'una matrícula que identifica l'indret exacte des del que es truca al 112
Diverses accions a les xarxes socials consciencien sobre les malalties de transmissió sexual
El dia 14 de febrer se celebra a Europa el Dia de la Salut Sexual i Reproductiva.
La Generalitat s'adhereix a aquesta iniciativa per conscienciar sobre les malalties de transmissió sexual (MTS) i potenciar l'estat de benestar físic, emocional i mental relacionat amb la sexualitat de les persones.
Les MTS estan causades per microorganismes i se'n coneixen més de 20 tipus.
Les més greus són la sida, la gonorrea, l'hepatitis B, l'herpes genital, la sífilis, la infecció pel virus del papil·loma humà i la infecció per clamídia.
És per aquest motiu que s'han impulsat accions a les xarxes socials adreçades als joves.
D'una banda, amb un fil interactiu a Twitter en què es donen consells sobre prevenció, detecció i tractament, i de l'altra, amb un seguit d'històries a Instagram.
Les MTS estan causades per microorganismes i se'n coneixen més de 20 tipus
Afecta quinze municipis de la Costa Brava
La Generalitat de Catalunya ha ampliat la moratòria en la concessió de noves llicències d'edificació a 80 sectors més de la Costa Brava.
Aquesta s'afegeix a la moratòria aprovada fa un mes que afectava els primers 500 metres del litoral i afecta també la segona línia de costa.
Els 80 sectors afectats comprenen 12.020 habitatges i 11 zones d'activitat econòmica.
A més, de 8 sectors situats en primera línia de mar a Llançà, Port de la Selva, Cadaqués, L'Escala, Begur, Palafrugell y Lloret de Mar.
Durant la suspensió es treballarà en el Plan Director Urbanístico (PDU) de la zona i es revisaran els sectors amb baixa densitat o urbanització discontinua.
El pla proposarà l'estratègia més adequada als municipis gironins que no han urbanitzat els sectors on s'hi pot construir.
L'avançament del pla es sotmetrà a informació pública.
S'afegeix a la moratòria aprovada fa un mes sobre els primers 500 metres del litoral
S'implementaran 133 projectes en tots els sectors implicats en l'alimentació
El Pla d'acció de prevenció del malbaratament alimentari a Catalunya (2019-2020) té com a objectiu prevenir el malbaratament alimentari a Catalunya en tots els sectors de la cadena alimentària.
Actua en totes les seves fases implicades en l'alimentació, des del sector primari a les persones consumidores, passant per la indústria agroalimentària, el transport, la distribució i la comercialització, la manipulació i la restauració.
El Pla recull projectes de 47 organitzacions catalanes implicades com a impulsores, i s'implementaran 133 projectes que incideixen en tots els sectors implicats en l'alimentació.
Serveix per incrementar el coneixement sobre el malbaratament alimentari i sensibilitzar, mobilitzar tots els sectors implicats i impulsar projectes concrets per prevenir en origen el malbaratament i per aprofitar els aliments.
El pla s'ha elaborat en el marc del projecte Ecowaste4food, on participen 7 regions i ciutats europees per desenvolupar i implantar iniciatives ecoinnovadores de prevenció del malbaratament alimentari.
Pla d'acció pel període 2019-2020
Resum executiu del pla, fulletó del...
El termini per presentar les sol·licituds és del 20 de febrer al 7 de març de 2019
El dia 20 de febrer comença el termini per sol·licitar pràctiques en diversos àmbits: béns culturals mobles, arxius, fons documentals, patrimoni arquitectònic, anàlisi i explotació de dades de l'àmbit cultural, entre d'altres.
Caldrà que hagin finalitzat els estudis requerits en els tres últims anys.
Només es pot optar a una de les beques que es convoquen durant l'any en curs.
Només es podrà presentar la sol·licitud per internet i amb certificat digital
Informació d'utilitat per a la presentació de la sol·licitud
La reducció serà d'un 11% de la jornada laboral anual per als treballadors de més de 58 anys
El mes de febrer entra en vigor un acord per millorar les condicions laborals d'educadors socials en centres de menors de la Generalitat.
Amb l'objectiu de fer front a l'envelliment de les plantilles i ajudar a minimitzar l'impacte que suposa la feina d'atenció directa dels educadors, durant el 2019 i el 2020 es reduirà el temps d'atenció directa per al col·lectiu d'educadors socials dels centres de la Direcció General d'Atenció a la Infància i l'Adolescència (DGAIA) i els diplomats en educació social del Consorci de Serveis Socials de Barcelona.
La reducció serà d'un 11% de la jornada de treball anual en tasques d'atenció directa per als treballadors de més de 58 anys que hagin prestat servei a la Generalitat almenys 25 anys.
Les hores reduïdes es destinaran a tasques d'atenció indirecta: dissenyar projectes, fer tasques organitzatives i de coordinació o formació.
La mesura és voluntària i està sotmesa a la garantia de prestació de servei als menors tutelats.
Les hores reduïdes es destinaran a tasques d'atenció indirecta: dissenyar projectes, fer tasques organitzatives i de coordinació o formació
Fins diumenge 10 de febrer, Mossos d'Esquadra i Policies Locals controlaran camions i furgonetes
El Servei Català de Trànsit coordina aquesta setmana una campanya policial de controls de camions i de furgonetes amb les policies de trànsit de Catalunya.
En la darrera campanya, que es va fer el febrer de l'any passat, es van detectar 2.948 infraccions.
Quins són els factors de risc que es vigilen en aquesta campanya?
Són la velocitat, l'alcohol i drogues, les distraccions, els elements de seguretat passiva.
També es tenen en compte d'altres aspectes com les característiques del vehicle (excés de pes, seguretat de la càrrega, possibles defectes tècnics), el temps de conducció i descans del conductor (tacògraf) i que la documentació del vehicle i conductor sigui la correcta.
Evolució dels accidents amb furgonetes implicades.
Del 4 al 7 de febrer al Recinte Modernista de Sant Pau
Torna el 080 Barcelona Fashion que fins al 7 de febrer estarà al Recinte Modernista de Sant Pau.
Aquesta 23a edició del certament accentua el seu perfil més internacional i comptarà amb marques com el dissenyador turc Umit Benan, la firma sud-africana Chulaap, el creador peruà d'origen asiàtic, Esaú Yori, i la firma colombiana Polite, que se sumen a les propostes del sector de la moda catalana.
Instal·lat al pavelló de la Puríssima del Recinte Modernista de Sant Pau, el Pop Ups Gallery ofereix una vintena de marques de moda i complements, sessions dj i projeccions audiovisuals, on el públic podrà conèixer i adquirir articles de disseny i moda.
Un 080 Barcelona Fashion més solidari
En aquesta edició s'organitza, conjuntament amb la Fundació Ared, la desfilada solidària de Salta, empresa dedicada a la inserció de persones en risc d'exclusió.
L'acte tindrà lloc el proper 8 de febrer a les 13:00 al Recinte Modernista de Sant Pau i comptarà amb la presència de Judit Mascó, presidenta de la Fundació Ared.
Consulteu el programa per conèixer les activitats organitzades dins de la passarel·la i les activitats paral·leles (NEO2 Photo Shoot Exhibition, 080 Fashion Showroom, Barcelona Fashion Summit, showrooms, taules rodones, tallers, trobades de professionals...).
Comptarà amb la desfilada solidària de Salta
Programa diari, imatges, entrevistes...
Subvencions, finançament, publicacions, tràmits...
La diada busca promoure el bon ús d'Internet
El 5 de febrer té lloc la diada de la seguretat a la xarxa amb l'habitual crida als experts i les autoritats per treballar plegats i sensibilitzar la ciutadania, especialment el públic més jove, en matèria de ciberseguretat.
Aquesta efemèride es va proposar el 2004 en el marc de la Unió Europea.
Des d'aleshores, s'ha estès de manera global i actualment se celebra a un centenar de països de tot el món, que proposen iniciatives originals orientades a fer de l'ecosistema d'Internet un espai segur i cívic.
La Generalitat, a través del Centre de Seguretat de la Informació de Catalunya (CESICAT), impulsa actuacions i propostes de conscienciació i capacitació ciutadana amb el lema "Fem una Internet més segura.
Se celebren actes en més de 100 països
Per seguir l'agenda d'activitats
La població de cabra salvatge arriba al centenar d'exemplars al Parc Natural de Montsant
La població de cabra salvatge (Capra pyrenaica) al Parc Natural de Montsant ha arribat al centenar d'exemplars, segons dades de l'últim cens elaborat el passat mes de gener.
Les dades obtingudes enguany mostren un augment del 25% respecte de l'any passat, i confirmen la tendència a l'alça detectada, sobretot, a partir del 2015.
Es tracta d'una població reduïda, estable i sana.
El nombre més gran d'exemplars i de rastres s'han observat entre els paratges de les crestes del Blai, el racó de la Pastera, les Puntes Planes i el barranc de Sant Bartomeu.
És una població reduïda, estable i sana
No es donaran punts per pare, mare, tutors o germans que han estat escolaritzats al centre
El Govern ha modificat el Decret d'admissió de l'alumnat als centres en els ensenyaments sufragats amb fons públics.
L'objectiu és afavorir la igualtat en l'accés al sistema educatiu.
A més, en el cas dels punts per malaltia crònica, actualment els menjadors escolars ja incorporen menús específics per a alumnat amb aquestes malalties digestives, com ara celíacs.
El passat 30 d'octubre el Govern va obrir un procés de consulta prèvia a la modificació del Decret per garantir la participació ciutadana, especialment per tal de comprovar l'opinió de la comunitat educativa i dels diferents sectors afectats, i també per garantir-ne la transparència.
S'elimina la puntuació per malaltia crònica que afecta el sistema digestiu, endocrí o metabòlic
Poden adherir-s'hi projectes de foment del català, l'occità, la llengua de signes i de terceres llengües
Fomentar l'ús de llengües en l'àmbit universitari és l'objectiu de l'actual convocatòria d'Interlingua.
Del català i l'occità d'una banda, i de terceres llengües com l'anglès, de l'altra.
Així mateix, es pretén promoure la difusió i l'ús de la llengua de signes catalana.
El termini de presentació de sol·licituds s'acaba el 5 de març.
Les subvencions es destinen als serveis lingüístics de les universitats públiques i privades
El termini de sol·licitud és del 7 fins al 21 de febrer
Les beques tenen una durada de 8 mesos amb una dedicació de 25 hores setmanals.
Les dues beques s'adrecen a persones que vulguin aprofundir la seva formació teoricopràctica en la política de competència.
Han d'haver obtingut una titulació en els 6 anys anteriors, o abans de finalitzar el termini de presentació de la sol·licitud, en el camp del dret, l'economia, l'empresa, la sociologia o la ciència política i de l'administració.
Donar suport en l'elaboració d'estudis de mercats i sectors (construcció de bases de dades, anàlisis de dades, cerca i revisió de literatura, etc.), en l'avaluació de la regulació (revisió d'informes normatius, cerca de normativa, etc.) o en la instrucció d'expedients sancionadors (cerca i revisió de resolucions i jurisprudència, etc.).
Les beques tenen una durada de 8 mesos amb una dedicació de 25 hores setmanals
Formulari de sol·licitud, bases de la convocatòria, requisits...
Presentada la nova campanya per afavorir la bona combustió d'estufes, llars de foc i calderes
El foc d'una llar de foc, d'una estufa o d'una barbacoa és un mitjà natural per escalfar-nos o cuinar, però no s'hi val tot: de vegades es poden generar emissions contaminants i tòxiques que afecten la qualitat de l'aire que respirem i la nostra salut.
Amb l'objectiu d'afavorir la bona combustió de les estufes, llars de foc i calderes, la Generalitat ha presentat la campanya "Crema bé, respiraràs millor", amb informació i consells bàsics.
En el cas de les calderes domèstiques, cal que s'apliquin un seguit de bones pràctiques i, sobretot, evitin cremar determinats productes que poden alliberar substàncies tòxiques, com el coc de petroli, el carbó mineral, la fusta tractada o pintada, mobles, roba o draps, escombraries domèstiques, palets, plàstics o revistes.
Cal evitar cremar productes com el coc de petroli, el carbó mineral, la fusta tractada o pintada, mobles, roba o draps, escombraries domèstiques, palets, plàstics o revistes
Informació i consells bàsics per afavorir la bona combustió de les estufes, llars de foc i calderes.
Es tracta majoritàriament de pimes de menys de 10 anys de vida
Un estudi d'ACCIÓ —l'agència per a la competitivitat de l'empresa— ha identificat 67 empreses que es dediquen al sector dels drons a Catalunya.
És un sector en desenvolupament format per pimes de menys de 10 anys (81%).
Segons l'informe Els drons a Catalunya les empreses catalanes d'aquest sector tenen presència a tota la cadena de valor:
Els drons és una tecnologia transversal aplicable en molts sectors, compatible amb d'altres tecnologies (com la intel·ligència artificial, la robòtica, la realitat augmentada o la ciberseguretat) i d'elevat impacte en la innovació.
Les empreses catalanes d'aquest àmbit treballen principalment en el sector audiovisual (44%).
També es dediquen als àmbits de la inspecció (18%), l'agricultura (9%), la formació (9%), l'anàlisi geogràfica (7%), les emergències (6%), l'oci (4%) i la seguretat (1,5%).
Segons recull l'estudi, l'any 2017 la facturació agrupada de les empreses dedicades als drons a tot el món va assolir els 3.700 milions de dòlars, una xifra que l'any 2030 s'espera que superi els 30.000 milions de dòlars.
Estats Units lidera tant la fabricació com l'ús dels drons, mentre que Àsia és la zona geogràfica que més s'espera que creixi a mitjà termini.
Per la seva banda, es preveu que la Unió Europea experimenti un creixement rellevant els propers anys que la situarà com la tercera regió a nivell mundial.
Un estudi identifica 67 empreses catalanes dedicades als drons
L'epidèmia de grip a Catalunya suma 329 casos per 100.000 habitants
El 74,6% dels casos greus per grip no estaven vacunats
L'activitat gripal continua augmentant a Catalunya i la taxa d'incidència s'ha elevat entre el 28 de gener i el 3 de febrer fins als 329,59 casos per 100.000 habitants, xifra que podria indicar el pic epidèmic per aquesta temporada superant per quarta setmana consecutiva el llindar epidèmic establert de 110,7 casos.
Les taxes d'incidència en els menors de 15 anys disminueixen, mentre que en els adults d'entre 15 i 64 anys s'observa un augment respecte setmanes anteriors, gairebé doblant el seu valor.
En aquesta setmana, del 28 de gener al 3 de febrer, hi ha hagut 39 ingressos hospitalaris de casos greus.
La millor manera de protegir-se de la grip és la vacunació i el manteniment d'unes bones pràctiques d'higiene, com rentar-se les mans de manera regular.
Per a més informació es recomana trucar al 061 CatSalut Respon, el telèfon de Salut de Catalunya, les 24 hores del dia, els 365 dies de l'any.
Les taxes d'incidència disminueixen en menors i pugen en adults
Zones del nord del Parc d'Aigüestortes tenen una qualitat excel·lent
Finalitza l'avaluació de cel nocturn corresponent a 2018.
Es fa des de l'any 2012 i ajuda a identificar els espais naturals que conserven millors condicions de qualitat del cel nocturn i sense contaminació lumínica.
Visor del mapa de qualitat del cel nocturn a Catalunya
D'una manera fàcil es poden consultar les àrees on hi apareixen els nivells de qualitat del cel nocturn i els valors mitjans mesurats de brillantor del fons del cel.
La brillantor del fons de cel ens ajuda a saber si a l'àrea existeix contaminació lumínica
Resultats de l'avaluació del cel